Re loanela ho theha likamano tsa nako e telele tse thehiloeng holima kholiseho le boitšepo. Re ema ka morao ho boleng ba lihlahisoa tsa rona mme re tla lokisa lintho haeba o sa khotsofala ka botlalo. 18 Letšatšing la seswai ka morago ga ge lesea le belegwe, Maria le Josefa ba ile ba le bolotša go ya ka Molao wa Moshe gomme ba le rea leina la Jesu go etša ge ba be ba laetšwe. (Luka 1:31) Ke moka, letšatšing la bo-40 ba ile ba tloga Betlelehema ba iša Jesu tempeleng kua Jerusalema, yeo e bego e le bokgole bja dikhilomithara tše e ka bago tše lesome, gomme ba tliša neo ya tlhwekišo yeo Molao o bego o dumelela badiidi gore ba e tliše—maebakgorwana a mabedi goba maebana a mabedi. Ge e ba ba be ba lešwa dihlong ke gore ba be ba sa kgone go ntšha kgapa le leebakgorwana tšeo batswadi ba bangwe ba bego ba di neela, ba ile ba phaela maikwelo a bjalo ka thoko. Go sa šetšwe gore ba be ba ikwa bjang, ba ile ba kgothatšwa kudu ge ba be ba le moo.—Luka 2:21-24.